Document ID: /roh_data/filtered/fineweb-2-filterrobots_roh.jsonl.gz/41707

Plinavant ha ils da Jenins approvà il nov concept da parcar sin terren public. Sco mira a lunga vista vul ins tschertgar novas pussaivladads da parcar per visitaders e giasts. A curta vista vegn ins a controllar ils parcadis ch'èn gia avant maun cun uras da parcar u cartas da parcar. Las taxas vegnan adattar a la nova situaziun. Plinavant vul ins dar in scumond da parcar dador ils parcadis marcads.
Approvads èn vegnids differents credits d'impegn: immobiglia vitg dador 30'000 francs, transferiment dal conduct Sonne 103'700 francs, renovaziun tensiun media Rossriet e staziun da trafo 170'000 francs sco era rinforz da l'indriz da bassa tensiun Caspärsch 90'000 francs.
Er approvà han els il preventiv da l’auter onn. Quel prevesa in deficit da radund 60'000 francs. Quai tar investiziuns da passa in milliun francs.
RR novitads 17:00